wickkiey/tamil-wikipedia-chunked huggingface dataset:
# விக்கிப்பீடியா:உங்களுக்குத் தெரியுமா/ஜனவரி 14, 2015

- **சுடோமு யாமகுச்சி** என்பவர் இரண்டாம் உலகப் போரின் போது இரோஷிமா மற்றும் நாகசாகி அணுகுண்டு வீச்சுகளில் இருந்து உயிர் பிழைத்த ஒரே மனிதர் ஆவார்.
- **பெல்மேஷ் முகங்கள்** என்பது வீட்டின் சுவரிலும் தரையிலும் மனித முகங்கள் தானாகவே தோன்றி தானாகவே மறையும் என்று சிலரால் நம்பப்படும் நிகழ்வு ஸ்பெயின் நாட்டில் பெல்மேஷ் என்ற கிராமத்தில் நடந்துள்ளது. (படம்)
- **தடமறியும் கழுத்துப் பட்டை** (*Tracking collar*) விலங்குகளின் நடமாட்டத்தைக் கண்காணிக்க ஆராய்ச்சி நோக்கங்களுக்காகப் பயன்படுத்தப்படுகிறது.
- ஒரு எண்ணின் மடக்கையின் அடிமானம் *e* ஆக இருக்கும்போது அந்த மடக்கை **இயல் மடக்கை** எனப்படுகிறது.
- **அடைப்பான் வேகம்** என்பது ஒளிப்படம் எடுக்கும்போது ஒளிப்படக்கருவியின் அடைப்பான் திறக்கும் கால அளவாகும்.
# தாவரத்தண்டு

**தண்டு** (*stem*) அல்லது **தாவரத்தண்டு** கலன்றாவரத்தின் இரு முதன்மை கட்டமைப்பு அச்சுக்களில் ஒன்றாகும்; மற்றது வேராகும். பொதுவாகத் தண்டு கணுக்களாகவும் கணுவிடைகளாகவும் பிரிக்கப்படுகின்றன. கணுக்கள் இலைகளாகவும், வேர்களாகவும், மற்றத் தண்டுகளாகவும், அல்லது பூக்களாகவும் (பூந்துணர்கள்) வளர்கின்ற தளிர்களைத் தாங்குகின்றன; கணுவிடைகள் ஒரு கணுவை மற்றொன்றிலிருந்து பிரிக்கின்றன. பெரும்பாலானத் தாவரங்களில் தண்டுகள் நிலப்பரப்பிற்கு மேலாக உள்ளன; நிலத்திற்கு அடியில் தண்டுள்ளத் தாவரங்களும் உள்ளன.  
தண்டுகள் நான்கு பணிகளைச் செய்கின்றன:
- இலைகள், மலர்கள் மற்றும் பழங்களுக்கு ஆதரவும் உயரமும் தருகின்றன. தண்டுகள் இலைகளை ஒளியை நோக்கி வைக்கின்றன. தாவரத்தின் பூக்களும் கனிகளும் வைக்கப்பட இடமளிக்கின்றன.
- காழ் மற்றும் உரியம் மூலம் வேர்களுக்கும் குருத்துக்களுக்கும் நீர்மத்தை கொண்டு செல்கின்றன.
- ஊட்டச்சத்து சேகரிப்பு
- புதிய உயிருள்ளத் திசு தயாரிப்பு. தாவரத் திசுவின் வாழ்நாள், பொதுவாக, ஒன்றிலிருந்து மூன்றாண்டுகளாகும். தண்டுகளிலுள்ள பிரியிழையங்கள் ஆண்டுதோறும் புதிய உயிருள்ள திசுக்களை உருவாக்குகின்றன.
# தாவரத்தண்டு

## தண்டில் ஒளிச்சேர்க்கை

குறிப்பிட்ட தாவரங்கள் ஓளிச்சேர்க்கையை தட்டையான தண்டுப் பகுதியின் வழி செய்கின்றன. இலையின் தொழிலை தண்டு செய்வதின் காரணமாக இவ்வமைப்பை ”இலை தொழில் தண்டு" என்கிறோம்.
# தாவரத்தண்டு

## சப்பை தண்டு

சப்பை தண்டும் இலைதொழில் தண்டும் ஒன்றன்று. சப்பை தண்டு வரையறுக்கப்பட்ட வளர்ச்சியை உடையது. இவை ஒன்று அல்லது இரண்டு கணுஇடை மட்டும் கொண்டதாக வளரும்.
எடுத்துக்காட்டு:
1. இரணகள்ளி[Bryophyllum Kalanchoe]
1. தண்ணீர்விட்டான்[Asparagus]
# தண்டு

‘*தண்டு*' என்பது தாவரத்தின் மிக முக்கியமான பகுதியாகும். தண்டானது அதன் இணையுறுப்புக்களான தளிர் தண்டுகள், இலைகள், பக்கவாட்டு தண்டுகள், பூக்கும் தண்டுகள், மொட்டுகள் ஆகியவை உள்ளன. விதை முளைப்பிலிருந்து வரும் முதல் வளர்ச்சியாக வருவது தண்டு, அதிலிருந்து இலைகள் வளருகின்றன. வசந்த காலத்தில், உதிராத இலை தளிர்கள், அவை தரையிலிருந்து மேல்நோக்கி வளரும். தண்டுகளில் புதிய கிளைகள் தோன்றி மலர்கள் மலருகின்றன. அன்றாட பேச்சு வழக்கில் தண்டுகள் பெரும்பாலும் கிளைகளாகக் கருதப்படுகின்றன. கிளைகள் தண்டுகளின் முக்கிய பகுதிகளாகும். தண்டுகள் - கிளைகள், இலைகள், மொட்டுகள், மலர்கள் மற்றும் பழங்கள் வளருவதற்கு மையமாக அமைகின்றது. இளம் தண்டுகள் பெரும்பாலும் விலங்குகளால் சாப்பிடப்படுகின்றன. ஏனெனில் புதிதாய்த் தோன்றிய தண்டுகளில் உள்ள நார்கள், இடைநிலை செல்சுவர் முற்றும் முழுமையாக வளர்ச்சியடையாததால், இளம் தண்டுகள், மென்மையாக இருப்பதால் விலங்குகளால் எளிதாக மெல்லவும், ஜீரணிக்கவும் முடிகிறது. தண்டுகள் வளர்ச்சி அடையும் போது, இரண்டாம் செல் சுவர்களின் வளர்ச்சியால் கடினமான அமைப்பாக மாறுகிறது. சில தாவரங்கள் நச்சுப் பொருட்களைச் சுறந்து தண்டுகளைச் சாப்பிடக்கூடாத சுவை குறைவுள்ளதாக மாற்றுகிறது.
# தண்டு

## மர வகைத் தாவரங்களின் தண்டு அமைப்புகள்

பல மர வகைத் தாவரங்கள் தனித்தன்மை வாய்ந்த குறுகிய மற்றும் நீண்ட தண்டுகளை உடையதாய் உள்ளது. அஞ்சியோஸ்பம் (Angiosperms) தாவரங்களில் உள்ள குறுகிய தண்டுகளாகிய தூண்டு தளிர்கள் அல்லது பழத் தூண்டு தளிர்கள் பெரும்பாலான பூக்கள் மற்றும் பழங்களை உற்பத்தி செய்கின்றன. இதே போன்று கூம்பு மற்றும் ஜிங்கோ தாவரங்களிலும் காணப்படுகிறது. இருப்பினும் பைசியா போன்ற மரபணுக்களின் குறுகிய தண்டுகள் மிகவும் சிறியதாக இருப்பதால் இலை பகுதி என தவறாக கருதப்படுகிறது. இது பருவகால நிகழ்வுடன் தொடர்புடைய ஹீரோஃபில்லி (Heterophylly) ஆகும். இது வசந்த காலத்தின் வளர்ச்சிக்கும் மற்றும் பிற்போக்கு வளர்ச்சியிலிருந்து வேறுபட்ட இலைகள் உள்ளடக்கியது. வசந்த காலத்தில் இவை முந்தைய பருவத்தில் உருவான மொட்டிலிருந்து வளர்ந்து நீண்ட தண்டுகள் மற்றும் பூக்களாக வளர்ச்சி பெறுகிறது.
# தண்டு

## மேற்கோள்

1. Esau, K. (1953). Plant Anatomy. New York: John Wiley & Sons Inc. p.&nbsp;411.
1. Cutter, E.G. (1971). Plant Anatomy, experiment and interpretation, Part 2 Organs. London: Edward Arnold. p.&nbsp;117. .
1. Gifford, E.M.; Foster, A.S. (1989), Morphology and evolution of vascular plants, New York: W. H. Freeman and Company
1. Eckenwalder, J.E. (1980), "Foliar Heteromorphism in Populus (Salicaceae), a Source of Confusion in the Taxonomy of Tertiary Leaf Remains", Systematic
Botany, 5 (4): 366–383, JSTOR 2418518, doi:10.2307/2418518
# பிரம்மகுமாரிகள் உலக ஆன்மீகப் பல்கலைக்கழகம்

**பிரம்மகுமாரிகள் உலக ஆன்மீகப் பல்கலைக்கழகம்** 1937-களில் பிரித்தானிய இந்தியாவில் தொடக்கப்பட்ட ஆன்மீக இயக்கமாகும். பிரம்ம குமாரிகள் இயக்கம் தாதா லேக்ராஜ் அவர்களால் ஆரம்பிக்கப்பட்டது. பின்னாளில் இவரை பிரம்ம பாபா என அழைத்தனர்  
இந்த அமைப்பு இராஜ யோக தியானம், ஆத்மா மற்றும் பரமாத்மாவைப் (சீவ-பரமாத்மா) பற்றி போதிக்கின்றது. இது அனைத்து ஆத்மாக்களும் உயர்வான நிலையையும் நல்ல பண்புகளையும் கொண்டதாக வலியுறுத்துகின்றது.
# பிரம்மகுமாரிகள் உலக ஆன்மீகப் பல்கலைக்கழகம்

## தொடக்க வரலாறு

பிரம்ம குமாரிகள் அமைப்பு ஆரம்பகாலத்தில் "ஓம் மண்டலி" என்ற பெயருடன் இந்தியாவின், அன்றைய சிந்து மாகாணத்தில் உள்ள
ஐதராபாத்தில் ஆரம்பிக்கப்பட்டது. இப்பெயர் இதன் பின்பற்றுனர்கள் தமது ஒவ்வொரு ஆன்மீக வெளிப்படுத்தலின் போதும் "ஓம் சாந்தி" என சங்கல்பம் எடுத்துக் கொள்வதால் ஏற்பட்டது. இது பகவத் கீதையுடன் தொடர்புபட்ட சங்கல்பமாகும். இதை தொடங்கின தாதா லேக்ராஜ் (ஓம் பாபா என அழைக்கப்பட்டவர்), நகை வணிகத்தில் ஈடுபட்ட சமூகத்தில் பெரிதும் மதிக்கப்பட்ட ஒருவராவார்.
# சுமணதாச அபேயகுணவர்த்தன

**சுமணதாச அபேயகுணவர்த்தன** இலங்கையின் சோதிடர், எழுத்தாளர் மற்றும் ஊடகங்களில் செய்தி வாசிப்பாளராக அறியப்பட்டவர். இவர் இலங்கை தேசிய சேமிப்பு வங்கியின் செயற்படு பணிப்பாளராகப் பணியாற்றுகின்றார்.
# சுமணதாச அபேயகுணவர்த்தன

## சோதிடர் பணி

அபேயகுணாவர்த்தன முன்னைநாள் இலங்கை அரசுத் தலைவர் மகிந்த ராசபக்சவின் ஆட்சியில் ஓர் அரச சோதிடராக இருந்தார். இவரது முதன்மையான பணி அரசுத் தலைவரின் அரசியல் பணிகளுக்கான நல்ல நேரத்தைக் கணிப்பதாகும். தமக்கான ஆட்சி இருப்பு இரண்டு ஆண்டுகள் இருக்கையில் ஆட்சியைக் கலைத்து தேர்தலை நடாத்துவதற்கான முடிவை ராஜபக்ஷ இவரின் ஆலோசனைப்படியே மேற்கொண்டார். ஆயினும் இத்தேர்தல் மகிந்த ராசபக்சவுக்குத் தோல்வில் முடிந்தது.
# ஸ்ரீ சக்தி பொறியியல் கல்லூரி

கோயம்புத்தூரில் உள்ள ஸ்ரீ சக்தி பொறியியல் கல்லூரி, சென்னை அண்ணா பல்கலைக்கழகத்துடன் இணைக்கப்பட்ட ஒரு சுயநிதிப் பொறியியல் கல்லூரி ஆகும்.
# ஸ்ரீ சக்தி பொறியியல் கல்லூரி

## நிர்வாகம்

ஸ்ரீ சக்தி அறக்கட்டளையினால் 2010 ஆம் ஆண்டு இக்கல்லூரி தொடங்கப்பெற்றது. இதனை நிறுவியவர் திரு தர்மலிங்கம் ஆவார்.
# ஸ்ரீ சக்தி பொறியியல் கல்லூரி

## அமைவிடம்

கோயம்புத்தூரில் இருந்து ஊட்டிக்கு செல்லும் தேசிய சாலையில், கோயம்புத்தூரில் இருந்து சுமார் 25 கி.மீ.தொலைவில் உள்ள காரமடையில் அமைந்துள்ளது.
# ஸ்ரீ சக்தி பொறியியல் கல்லூரி

## பாடப்பிரிவுகள்

இக்கல்லூரியில் ஐந்து இளநிலைப் பொறியியல் பட்டப் படிப்புகளும் ஒரு முதுநிலை பட்டப்படிப்பும் பயிற்றுவிக்கப்படுகின்றன.
# சுனந்தா புஷ்கர்

**சுனந்தா புஷ்கர்** (Sunanda Pushkar) (27 சூன் 1964 – 17 சனவரி 2014). காஷ்மீர் பண்டித குடும்பத்தில், இந்திய இராணுவ அதிகாரியான புஷ்கர்நாத்-ஜெயா தாஸ் தம்பதியரின் ஒரே மகள். துபாய் நாட்டு முதலீட்டு நிறுவனத்தில் விற்பனை மேலாளராகவும், ஒரு தனியார் நிறுவனத்தில் கூட்டு பங்குதாரராகவும் இருந்தவர். இறக்கும்போது, இந்திய அரசியல்வாதியான சசிதரூரின் மனைவி.
# சுனந்தா புஷ்கர்

## திருமணங்கள்

இவர் அரசு கல்லூரியில் தன்னுடன் படித்த சஞ்சய் ரெய்னாவை திருமணம் செய்து கொண்டார். இவர்கள் 1988ஆம் ஆண்டில் திருமண முறிவு செய்து கொண்டனர். பின், சுனந்தா 1989ஆம் ஆண்டில் துபாய்க்கு சென்று, அங்கு சுஜித் மேனன் என்பவரை 1991ஆம் ஆண்டு இரண்டாவது திருமணம் செய்து கொண்டார். சுனந்தா-சுஜித் மேனன் இணைக்கு 1992ஆம் ஆண்டில் ஓர் ஆண் குழந்தை பிறந்தது.
2010ஆம் ஆண்டு சுனந்தா புஷ்கர் மூன்றாவதாக சசி தரூரை மணந்தார்.
.
# சுனந்தா புஷ்கர்

## இறப்பின் மர்மம்

புது தில்லியிலுள்ள சாணக்கியபுரியில் உள்ள ஹோட்டல் லீலாவதி பாலேசின் 345ஆம் எண் கொண்ட அறையில் 17 சனவரி 2014ஆம் தேதியன்று, உடலில் காயங்களுடன், மர்மமான முறையில் சுனந்தா புஷ்கர் இறந்து கிடந்தார். காவல் துறை வழக்கு பதிவு செய்து, மருத்துவ உடற்கூறாய்வு அறிக்கையின்படி, சுனந்தா புஷ்கர், அதிக போதை மாத்திரைகள் உட்கொண்டதால் இறந்தார் என அறிவித்து வழக்கை முடிவு கட்டியது.
இவ்வழக்கை மீண்டும் திசம்பர் 2014 முதல் புதுதில்லி காவல்துறை மறுவிசாரணை செய்து, சுனந்தா புஷ்கர் கொலை செய்யப்பட்டு இறந்துள்ளார் என முடிவில் கொலை வழக்கு பதியப்பட்டு, கொலைக்கு காரணமான குற்றவாளிகளை தேடி வருகிறது..
# லாங் பூங்கா

**லாங் பூங்கா** (*Lang Park*) என்பது ஆத்திரேலியாவின் குயின்ஸ்லாந்து மாநிலத் தலைநகர் பிரிஸ்பேன் நகரின் பில்ட்டன் புறநகரில் அமைந்துள்ள முக்கிய விளையாட்டரங்கம் உள்ள இடத்தின் ஆரம்பகாலப் பெயர் ஆகும். இவ்விளையாட்டரங்கம் தற்போது **சன்கோர்ப் விளையாட்டரங்கம்** (*Suncorp Stadium*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. லாங் பார்க் ஆசியக்கிண்ணக் கால்பந்து போட்டிகளுக்காக **பிரிஸ்பேன் விளையாட்டரங்கம்** (*Brisbane Stadium*) என அழைக்கப்படுகிறது.  
தற்போதுள்ள விளையாட்டரங்கம் மூன்றடுக்குகளைக் கொண்ட நாற்சதுர வடிவ அரங்காக 52,500 இருக்கைகளைக் கொண்டதாக அமைக்கப்பட்டுள்ளது. 1914 ஆம் ஆண்டில் முன்னாள் இடுகாடு ஒன்றின் மீது நிர்மாணிக்கப்பட்டது. 1957 ஆம் ஆண்டில் பிறிஸ்பேன் ரக்பி லீக் இதனைக் குத்தகைக்கு எடுத்தது. ரக்பி தவிர்த்து, ரக்பி ஒன்றியம், மற்றும் கால்பந்து போட்டிகளும் இடம்பெறுகின்றன.
# பாங்காங் ஏரி

**பாங்காங் ஏரி**, இந்தியாவின் லடாக் ஒன்றியப் பகுதியில் உள்ள லே மாவட்டத்தின் கிழக்கில் இந்திய-திபெத் எல்லைப் பகுதியில் அமைந்துள்ளது. **பாங்காங் ட்சோ** என்ற பெயராலும் அழைக்கப்படுகிறது. திபெத்திய மொழியில் *ட்சோ* என்பதற்கு ஏரி என்று பொருள். இது கடல் மட்டத்திலிருந்து 4350 மீட்டர் உயரத்தில் அமைந்துள்ளது. இது 134 கிலோமீட்டர் நீளம், 5 கிலோமீட்டர் அகலம் என்ற அளவில் பரவியுள்ளது. இது இந்திய-சீனா எல்லையைப் பிரிக்கும் உண்மையான கட்டுப்பாட்டுக் கோட்டருகே அமைந்துள்ளது. இந்த ஏரியின் மூன்றில் ஒரு பகுதி இந்தியாவின் எல்லைப் பகுதியிலும், இரண்டு பகுதி திபெத்திலும் உள்ளது. இந்தியாவின் இராணுவ முக்கியத்துவமான மையமாக இந்த ஏரி கருதப்படுகிறது.  
இந்தியாவில் பாதியும், திபெத்தில் மீதியுமாக 134 கிலோமீட்டர் நீளமும், 5 கிலோமீட்டர் அகலமும் கொண்ட இந்த ஏரியின் பாதிக்கு மேற்பட்ட பகுதி திபெத் தேசத்துக்குள் பரவியுள்ளது. இந்தியாவுக்கும் சீனாவுக்கும் இடையே உள்ள எல்லை கட்டுப்பாட்டுப் பகுதியில், இரு நாடுகளுக்கிடையே உள்ள பிரச்சினைக்குரிய பகுதியில் அமைந்துள்ளது. இதன் நடுவே எல்லை கட்டுப்பாட்டுக் கோடு செல்கிறது.  
பாங்காங் ஏரி உப்புநீர் ஏரியாக இருந்தபோதும், குளிர்காலங்களில் இதிலுள்ள நீர் முழுவதும் பனிக்கட்டியாக உறைந்து விடுகிறது. இனப்பெருக்கம் செய்யும் பறவைகள், புலம்பெயர் பறவைகள் உட்பட அதிக எண்ணிக்கையிலான பறவைகள் இனப்பெருக்கத்துக்காக பாங்காங் ஏரிக்கு வந்து செல்கின்றன. பறவைகளும், விலங்குகளும், பார் போன்ற தலையுடைய வாத்து, பிராமினி வாத்துகள், சைபீரியக் கொக்கு, நீர்க்கோழி போன்ற பறவையினங்களும், மார்மோத், கியாங்க் உள்ளிட்ட வனவிலங்குகளும் பாங்காங் ஏரியில் காணப்படுகின்றன. பாங்காங் ஏரியின் தண்ணீரில் உப்பு மிகுந்து காணப்படுவதால் நுண்ணுயிரிகளும், தாவரங்களும் மிகக் குறைவான அளவே வளர்கின்றன. எனினும், இந்த ஏரியை சுற்றிலுமுள்ள சதுப்பு நிலத்தில் சிலவகைப் பல்லாண்டு தாவரங்களும், புதர்களும் காணப்படுகின்றன.
# பாங்காங் ஏரி

## இதனையும் காண்க

- தவுலத் பெக் ஓல்டி
- துர்புக்-சியோக்-தவுலத் பெக் ஓல்டி சாலை
- சியோக் ஆறு
- கல்வான் நதி
- உண்மையான கட்டுப்பாட்டுக் கோடு
- திஸ்கித்
- துர்புக்
# தேசிய நெடுஞ்சாலை 1டி (இந்தியா)

**தேசிய நெடுஞ்சாலை 1டி** (NH 1D), இது ஸ்ரீநகர் - லே நெடுஞ்சாலை என்றும் அறியப்படுகிறது. ஜம்மு காஷ்மீர் ஒன்றியப் பகுதியில் உள்ள நெடுஞ்சாலைகளில் ஒன்று. இந்த நெடுஞ்சாலை ஸ்ரீநகர் மற்றும் லடாக் ஒன்றியப் பகுதியின் தலைநகரமான லே நகரத்தை இணைக்கிறது. ஸ்ரீநகர்-லே நெடுஞ்சாலை 2006ஆம் ஆண்டு தேசிய நெடுஞ்சாலையாக மாற்றப்பட்டது.
ஸ்ரீநகரிலிருந்து கார்கில் வழியாகச் செல்லும் ஸ்ரீநகர்-லே நெடுஞ்சாலை, கடல் மட்டத்திலிருந்து 11000 அடி உயரத்திற்கு மேல், 434 கிலோ மீட்டர் நீளமுடையது.
# தேசிய நெடுஞ்சாலை 1டி (இந்தியா)

## இதனையும் காண்க

- ஜவகர் குகை
- செனானி-நஷ்ரி சுரங்கச்சாலை
- பனிஹால்-காசிகுண்ட் சுரங்கச்சாலை
- பீர் பாஞ்சால் சுரங்க இருப்புப்பாதை
- ஜம்மு-பாரமுல்லா இருப்புப் பாதை
- சோஜி லா சுரங்கச்சாலை
# பல்கோணப் பக்கநடுக்கோடு

**பல்கோணப் பக்கநடுக்கோடு** (*apothem*) என்பது ஒரு ஒழுங்கான பல்கோணத்தின் மையத்தையும் அதன் ஒரு பக்கத்தின் நடுப்புள்ளியையும் இணைக்கும் கோட்டுத்துண்டாகும். இக் கோட்டுத்துண்டு பல்கோணத்தின் அப்பக்கத்திற்குச் செங்குத்தாக இருக்கும் என்பதால் இதனை, பல்கோணத்தின் மையத்திலிருந்து அதன் ஒரு பக்கத்திற்கு வரையப்படும் செங்குத்துக்கோடு எனவும் கூறலாம். ஒரு ஒழுங்குப் பல்கோணத்தின் அனைத்து பக்கநடுக்கோடுகளும் சமநீளமுள்ளவை.  
அடிப்பகுதியை அறுகோணமாகக் கொண்ட ஒழுங்குப் பட்டைக்கூம்பின் பக்கநடுக்கோடு அதன் பக்கவாட்டு சாய்வுப் பக்கத்தின் சாய்வு உயரமாகும். அதாவது பட்டைக்கூம்பின் ஒரு பக்கவாட்டு சாய்வுப் பக்கத்தின் உச்சிக்கும் அதன் அடிப்பக்கத்திற்கான மிகக்குறைந்த தூரமாகும். நுனியிலா பட்டைக்கூம்பின் ((பட்டைக்கூம்பின் அடிப்பக்கத்திற்கு இணையான தளத்தால் நுனிப்பகுதி வெட்டப்பட்ட பட்டக்கூம்பு)பக்கவாட்டு சரிவகப் பக்கத்தின் உயரமே அந்த நுனியிலா பட்டைக்கூம்பின் பக்கநடுக்கோடாகும்.  
ஒரு சமபக்க முக்கோணத்திற்கு, அச்சம முக்கோண நடுப்புள்ளிகளுள் ஏதேனும் ஒன்றிலிருந்து அதன் ஒரு பக்கத்தின் நடுப்புள்ளிக்கு வரையப்படும் கோட்டுத்துண்டாகும். (சமபக்க முக்கோணத்திற்கு அதன் அனைத்து முக்கோண நடுப்புள்ளிகளும் ஒரேபுள்ளியாக இருக்கும்)
# பல்கோணப் பக்கநடுக்கோடு

## பண்புகள்

- ஒரு ஒழுங்குப் பல்கோணத்தின் பக்கநடுக்கோட்டின் நீளம் ( *a*), பல்கோணத்தின் பரப்பளவைக் (*A*) காணப் பயன்படுகிறது:
:<math>A = \frac{nsa}{2} = \frac{pa}{2}. </math>
:*n*-ஒழுங்குப் பல்கோணத்தின் பக்கங்களின் எண்ணிக்கை;
: *s* -ஒழுங்குப் பல்கோணத்தின் பக்க நீளம்
:*p* -ஒழுங்குப் பல்கோணத்தின் சுற்றளவு (*p* = *ns*)  
*n*-பக்கங்கள் கொண்ட ஒழுங்குப் பல்கோணத்தின் மையத்தையும் அதன் உச்சிகளையும் கோட்டுத்துண்டுகளால் இணைத்தால், பல்கோணமானது *n* -இருசமபக்க சர்வசம முக்கோணங்களாகப் பிரிக்கப்படும். அம் முக்கோணங்கள் ஒவ்வொன்றின் அடிப்பக்கம் பல்கோணத்தின் ஒரு பக்கமாகவும் அதன் உயரம் பல்கோணத்தின் நடுப்பக்கக்கோடாகவும் இருக்கும்.  
ஒரு இருசமபக்க முக்கோணத்தின் பரப்பளவு :
:<math> \frac{sa}{2} </math>  
எனவே பல்கோணத்தின் பரப்பளவு (*n* -இருசமபக்க சர்வசம முக்கோணங்களின் பரப்பளவு)::
:<math>A = \frac{nsa}{2} </math>  
பல்கோணத்தின் சுற்றளவு *p* = *ns* என்பதால்:
:<math>A = \frac{nsa}{2} = \frac{pa}{2}. </math>  
ஒழுங்குப் பல்கோணத்தின் பரப்பளவின் வாய்ப்பாட்டைப் பயன்படுத்தி வட்டத்தின் பரப்பளவு காணும் வாய்ப்பாட்டைக் காணலாம்:  
ஒழுங்குப் பல்கோணத்தின் பக்கங்களின் எண்ணிக்கை முடிலியை நோக்கி நெருங்கும்போது, அப் பல்கோணம் வட்டமாகிறது. எனவே ஒழுங்குப் பல்கோணத்தின் பரப்பளவானது, ஆரம் *r* = *a* கொண்ட பல்கோணத்துக்கள் வரையப்பட்ட உள்வட்டத்தின் பரப்பளவை அணுகுகிறது..
:<math>A = \frac{pa}{2} = \frac{(2\pi r)r}{2} = \pi r^2</math>
- ஒழுங்குப் பல்கோணத்தின் பக்கநடுக்கோடு, அதன் உள்வட்ட ஆரமாக இருக்கும்.
- ஒழுங்குப் பல்கோணத்தின் மையத்திற்கும் அதன் ஏதேனுமொரு பக்கத்திற்கும் இடைப்பட்ட மிகக்குறைந்த தூரம் பக்கநடுக்கோட்டின் நீளமாகும்.
# பல்கோணப் பக்கநடுக்கோடு

## நீளம் காணல்

ஒழுங்குப் பல்கோணத்தின் பக்கநடுக்கோட்டின் நீளத்தினைக் காணும் இரு வாய்ப்பாடுகள் கீழே தரப்பட்டுள்ளன:  
*n*-பக்கங்கள் கொண்ட ஒழுங்குப் பல்கோணத்தின் பக்க நீளம் *s*, சுற்றுவட்ட ஆரம் *R* எனில் பக்கநடுக்கோட்டின் நீளம் *a* :
:<math>a=\frac{s}{2\tan(\pi/n)}=R\cos(\pi/n).</math>
:<math>a=\frac{1}{2}s\tan\!\(\frac{\pi(n-2)}{2n}\).</math>  
ஒழுங்குப் பல்கோணத்தின் சுற்றளவு *p* மற்றும் பக்கங்களின் எண்ணிக்கை *n* மட்டும் தரப்பட்டிருந்தாலும் <math>s = \frac{p}{n}</math> என்பதால், பக்கநடுக்கோட்டின் நீளம் காண இவ்விருவாய்ப்பாடுகளையும் பயன்படுத்த முடியும்.
# பல்கோணப் பக்கநடுக்கோடு

## வெளியிணைப்புகள்

- Weisstein, Eric W. "Apothem." From MathWorld--A Wolfram Web Resource. http://mathworld.wolfram.com/Apothem.html
- Apothem of a regular polygon With interactive animation
- Apothem of pyramid or truncated pyramid
- Sagitta, Apothem, and Chord by Ed Pegg, Jr., The Wolfram Demonstrations Project
# தில்லி சட்டமன்றத் தேர்தல், 2015

**2015 தில்லி சட்டமன்றத் தேர்தல்** (*Delhi Legislative Assembly election, 2015*) 6-ஆவது தில்லி சட்டமன்றத்திற்கான 70 உறுப்பினர்களைத் தேர்ந்தெடுப்பதற்காக 2015 பெப்ரவரி 7 அன்று நடைபெற்றது. 2015 பெப்ரவரி 10 இல் முடிவுகள் அறிவிக்கப்பட்டன. 70 இடங்களில் ஆம் ஆத்மி கட்சி 67 இடங்களைக் கைப்பற்றி அறுதிப் பெரும்பான்மையைப் பெற்றது.
# தில்லி சட்டமன்றத் தேர்தல், 2015

## வேட்பாளர்கள்

ஆம் ஆத்மி கட்சி 70 தொகுதிகளுக்கும் வேட்பாளர்களை அறிவித்தது. ஆம் ஆத்மி கட்சி தலைவர் அரவிந்த் கெஜ்ரிவால் மீண்டும் புது தில்லி தொகுதியில் போட்டியிட்டார். காங்கிரசு முதற்கட்டமாக 24 தொகுதிகளுக்கும், பின் இரண்டாம் கட்டமாக 25 தொகுதிகளுக்கு வேட்பாளர்களை அறிவித்தது பாசக 62 தொகுதிகளுக்கு வேட்பாளர்களை அறிவித்து, அக்கட்சியின் முதலமைச்சர் வேட்பாளராகக் கிரண் பேடியை அறிவித்தது. அவர் கிருஷ்ணா நகர் சட்டமன்றத் தொகுதியில் போட்டியிட்டார். கிருஷ்ணா நகர் தொகுதி 2013ஆம் ஆண்டு நடந்த சட்டமன்ற தேர்தலில் பாசக முதல்வர் வேட்பாளராக அறிவிக்கப்பட்டிருந்த அர்ஷ வர்தன் வென்ற தொகுதியாகும். இத்தேர்தலில் காங்கிரசு கட்சியை வழிநடத்துபவராக அசய் மக்கானைக் காங்கிரசு தேர்ந்தெடுத்தது. அசய் மக்கான் சதர் பசார் சட்டமன்றத் தொகுதியிலிருந்து போட்டியிடுவார் என அறிவிக்கப்பட்டது. பாசக முன்னர் வேட்பாளர்களை அறிவித்த இடங்கள் போக மீதி உள்ள எட்டு இடங்களில் நான்கு இடங்களுக்கு வேட்பாளர்களை அறிவித்தது. பாசகவின் தோழமைக் கட்சியான அகாலி தளம் மீதி உள்ள நான்கு இடங்களுக்கு போட்டியிட்டது. ராஜவுரி கார்டன் சட்டமன்றத் தொகுதியில் மட்டும் அகாலி தளம் தனது சொந்த சின்னத்திலும் மற்ற மூன்று தொகுதிகளில் (ஹரி நகர், கால்காஜி, ஷாதரா) பாசக சின்னத்திலும் போட்டியிட்டது. தில்லி காங்கிரசு தலைவர் அர்விந்தர் சிங் லௌலியின் பெயர் காங்கிரசு வெளியிட்ட முதல் பட்டியலில் இருந்தாலும் தேர்தலில் போட்டியிடவில்லை
# தில்லி சட்டமன்றத் தேர்தல், 2015

## கட்சித் தாவல்

காங்கிரசு கட்சியின் முன்னாள் தேவ்லி சட்டமன்றத் தொகுதி உறுப்பினரான அர்விந்தர் சிங் லௌலி பாசகவில் இணைந்தார். இவரின் தந்தை முன்னாள் நடுவண் வேளாண், உள்துறை அமைச்சர் பூட்டா சிங்கிற்கு தொகுதி மறுக்கப்பட்டதாலும் இம்முறை இவருக்கும் தொகுதி மறுக்கப்பட்டது என்பதாலும் இவர் கட்சி மாறியதாக அறிவித்தார். இந்நாள் காந்திநகர் சட்டமன்றத் தொகுதி உறுப்பினர் தில்லி காங்கிரசு கட்சித் தலைவர் அர்விந்தர் சிங் லவ்லியுடன் இவரை குழப்பிக்கொள்ள வேண்டாம். ஆம் ஆத்மி கட்சியிலிருந்து நீக்கப்பட்ட இந்நாளைய லட்சுமி நகர் சட்டமன்றத் தொகுதி உறுப்பினர் வினோத் குமார் பென்னி பாசகவில் சேர்ந்தார். காங்கிரசு அரசில் நடுவண் அமைச்சராக இருந்த கிருட்டிண திரத் பாசகவில் சேர்ந்தார்.
# தில்லி சட்டமன்றத் தேர்தல், 2015

## நேர அட்டவணை

| வாக்களித்தல் | பெப்ரவரி 7, 2015 |  |
| --- | --- | --- |
| வாக்கெண்ணல் | பெப்ரவரி 10, 2015 | } |
# தில்லி சட்டமன்றத் தேர்தல், 2015

## கருத்துக் கணிப்புக்கள்

**ஆசனங்களில் எண்ணிக்கை** (70)
| கணக்கெடுப்பு | சான்று(கள்) |  |  |  |  |
| --- | --- | --- | --- | --- | --- |
| ABP News–Nielsen | 10 நவம்பர் 2014 | 18 | 46 | 5 | 1 |
| NewsX–CVoter | 12 நவம்பர் 2014 | 26 | 37 | 6 | 2 |
| ABP News–Nielsen | 12 திசம்பர் 2014 | 17 | 45 | 7 | 1 |
| India Today–CICERO Wave 1 | 18 திசம்பர் 2014 | 25–31 | 34–40 | 3–5 | 0–2 |
| Economic Times–TNS | 22 திசம்பர் 2014 | 22–25 | 43–47 | 0–3 | N/A |
| India Today–CICERO Wave 2 | 12 சனவரி 2015 | 25–31 | 34–40 | 3–5 | 0–2 |
| India TV-CVoter | 12 சனவரி 2015 | 29 | 35 | 5 | 1 |
| News Nation | 19 சனவரி 2015 | **33** | 31 | 5 | 1 |  
**வாக்குப் பகிர்வு**
| கணக்கெடுப்பு | சான்று(கள்) |  |  |  |  |
| --- | --- | --- | --- | --- | --- |
| ABP News–Nielsen | 10 November 2014 | 27% | 38% | 22% | 14% |
| NewsX–CVoter | 12 நவம்பர் 2014 | 39% | 44% | 11% | 6% |
| India Today–CICERO Wave 1 | 18 திசம்பர் 2014 | 36% | 39% | 16% | 9% |
| TotalTV News | 23 திசம்பர் 2014 | 48% | 40% | 8% | 4% |
| India Today–CICERO Wave 2 | 12 சனவரி 2015 | 36% | 40% | 16% | 8% |
| ABP News–Nielsen | பிப்ரவரி 2 (சனவரியில்
எடுக்கப்பட்டது
தேதி தெரியவில்லை) | **35** | 29 | 06 | 0 |
# தில்லி சட்டமன்றத் தேர்தல், 2015

## வாக்குப்பதிவுக்கு பிந்தைய கருத்து கணிப்பு

2015, பிப்பரவரி 7 அன்று நடந்த இத்தேர்தலில் 67.12% மக்கள் வாக்களித்தார்கள்.  
| நிறுவனம் | ஆம் ஆத்மி கட்சி | பாசக | காங்கிரசு | மற்றவை |  |
| --- | --- | --- | --- | --- | --- |
| ABP-Nielsen | 43 | 26 | 1 | 0 |  |
| India TV’s C-Voter | 35-43 | 25-33 | 0-2 | 0 |  |
| News Nation | 41-45 | 23-27 | 1-3 | 0 |  |
| News 24 Chanakya | 48 | 22 | 0 | 0 |  |
| India Today-Cicero | 38-46 | 19-27 | 3-5 | 0 | } |
# தில்லி சட்டமன்றத் தேர்தல், 2015

## முடிவு

2015 தில்லி சட்டமன்றத் தேர்தலின் முடிவுகள்:  
அரவிந்த் கெஜ்ரிவால் 31,583 வாக்குகள் வேறுபாட்டில் வெற்றி பெற்றார். கிரண் பேடி 2277 வாக்குகள் வேறுபாட்டில் தோற்றார் , அசய் மக்கான் தன் தொகுதியில் மூன்றாம் இடம் பிடித்து தோல்வியடைந்தார். குடியரசு தலைவரின் மகள் சர்மிசுதா முகர்ச்சி கிரேட்டர் கைலாசு தொகுதியில் 6,102 வாக்குகள் பெற்று தோல்வியுற்றார். நசஃப்கட் தொகுதியில் லோக் தளம் இரண்டாம் இடத்தைப் பிடித்தது. பகுசன் சமாச் கட்சியின் வாக்குகள் 2013 தேர்தலில் 5.44 % ஆக இருந்தது இத்தேர்தலில் 1.3% ஆக குறைந்துவிட்டது. இக்கட்சி தில்லியின் 70 தொகுதிகளிலும் போட்டியிட்டது. அசய் மக்கான் உட்பட காங்கிரசின் 62 வேட்பாளர்கள் பிணை தொகையை இழந்தனர். 15% வாக்குகள் பெற்றால் மட்டுமே பிணையை திரும்ப பெறமுடியும். 2015 பிப்பரவரி 13ஆம் தேதி தில்லியின் எட்டாவது முதல்வராக அரவிந்த் கெஜ்ரிவால் பதவியேற்றார். இவர் எந்த துறையையும் தனக்கு எடுத்துக்கொள்ளவில்லை.
# தொழில்முறை வலைப்பின்னல் சேவை

**தொழில்முறை வலைப்பின்னல் சேவை** என்பது ஒருவகையான சமூக வலைத்தள சேவையாகும். இது குறிப்பாக தனிநபர் தகவல் மட்டும் சாராத, வணிக நோக்குடைய கலந்துரையாடல்களையும், உறவுகளையும் ஏற்படுத்த மேம்படுத்த உதவும் ஒரு சமூக வலைத் தள சேவையாகும்.
# தொழில்முறை வலைப்பின்னல் சேவை

## உதாரணங்கள்

- லிங்டின்
- கிளாஸ்டோர்
# தொழில்முறை வலைப்பின்னல் சேவை

## மேலும் பார்க்க

- வலை 2.0
- சமூக வலைத் தளங்கள்
- மெய்நிகர் உலகம்
# செங்டு ஜே-20

**செங்டு ஜே-20** (*Chengdu J-20*) என்பது மறைந்து தாக்கும், இரட்டைப் பொறி கொண்ட, ஐந்தாம் தலைமுறை சண்டை வானூர்தி மாதிரி ஆகும். இது சீனாவின் மக்கள் விடுதலை இராணுவ வான்படைக்காக செங்டு பறப்பியல் விண்வெளிக் கூட்டுத்தாபனத்தினால் தயாரிக்கப்படுகிறது. ஜே-20 தன் கன்னிப் பறப்பை 11 சனவரி 2011, அன்று மேற்கொண்டது. இது 2017-2019 ஆம் ஆண்டளவில் செயற்பாட்டுக்கு வரும் என்று எதிர்பார்க்கப்படுகிறது
# செங்டு ஜே-20

## விவரக்கூற்று

=
# பொட்டி சிறீராமுலு

**பொட்டி சிறீராமுலு** (ஆங்கிலத்தில் Potti Sreeramulu, தெலுங்கில் పొట్టి శ్రీరాములు,1901 மார்ச் 16 - 15 டிசம்பர் 1952) ஒரு இந்திய விடுதலைப்போராட்ட வீரராவார். காந்தியின் அகிம்சை வழியைப் பின்பற்றியவர். தனது வாழ்வின் பெரும்பகுதியை தாழ்த்தப்பட்ட மக்களுக்குப் பாடுபடுவதில் செலவிட்டவர்.
சிறீராமுலு ஆந்திர மாநிலம் உருவாகத் தன்னையே தியாகம் செய்ததால் ஆந்திர மாநிலத்தவர்களால் **அமரஜீவி** என்று போற்றப்பட்டார். அவர் சென்னை மாகாணத்தில் உள்ள தெலுங்கு மக்கள் வாழும் பகுதிகளைப் பிரித்துத் தனிமாநிலமாக்க, துவக்கிய உண்ணாவிரதப் போராட்டத்தால் பிரபலமானார். அவரது மரணம் பெரும் கலவரத்துக்குக் காரணமானது. இதனால் அப்போதைய இந்தியப் பிரதமரான சவகர்லால் நேரு ஆந்திர மாநிலம் உருவாக்கப்படும் என்று அறிவித்தார்.
# பொட்டி சிறீராமுலு

## வாழ்க்கை

இவர் குருவைய்யா, இலட்சுமிநம்மா ஆகியோருக்கு 1901ஆம் ஆண்டில் மகனாகப் பிறந்தார். இவரது சொந்த ஊரான படமட்டிபள்ளி, பிரகாசம் மாவட்டத்தில் உள்ளது. அப்போது பழைய நெல்லூர் மாவட்டத்தின் ஒரு பகுதியாக இருந்தது. வறுமைக் காரணமாக அவர் குடும்பம் சென்னைக்கு இடம் பெயர்ந்தது. தனது உயர்நிலை பள்ளிப்பள்ளிக் கல்வியை, சென்னையில் முடித்தார். பம்பாயில் உள்ள **விக்டோரியா ஜூப்ளி தொழில்நுட்ப நிறுவனத்தில்** சுகாதாரப் பொறியியல் படித்தார். கல்லூரிப் படிப்புக்குப் பிறகு, 1928-இல் பம்பாயில் இந்திய ரயில்வேயில் பணிக்குச் சேர்ந்தார். இக்காலகட்டத்தில் அவரது மனைவியும், புதிதாகப் பிறந்த குழந்தையும் இறந்தனர். இரண்டு ஆண்டுகளுக்குப் பின்னர், அவர் தனது வேலையை விட்டு விலகி, காந்தியடிகளின் சபர்மதி ஆசிரமத்தில் மனிதக்குலத்திற்குச் சேவை செய்யவும், இந்திய சுதந்திரப் போராட்டத்தில் ஈடுபடவும் சேர்ந்தார்.
# பொட்டி சிறீராமுலு

## சுதந்திர இயக்கம்

சிறீராமுலு இந்திய விடுதலைப் போராட்டத்தில் தீவிரமாகப் போராட ஆரம்பித்தார். 1930-இல் உப்புச் சத்தியாகிரகத்திலும், 1941-1942 காலகட்டத்தில் தனிநபர் சத்தியாகிரகம், வெள்ளையனே வெளியேறு இயக்கம் ஆகியவற்றில் கலந்துகொண்டு மும்முறை சிறைத்தண்டனைப் பெற்றார்.
# பொட்டி சிறீராமுலு

## தலித் மேம்பாடு

நெல்லூரில் உள்ள வேணுகோபாலசாமி கோயில் போன்றவற்றில் தலித் மக்கள் நுழைவதற்காகப் பிரச்சாரம் செய்து உரிமைகளைப் பெற்றுத்தந்தார்.
# பொட்டி சிறீராமுலு

## ஆந்திர தனிமாநிலக்கோரிக்கை

விடுதலைக்குப் பிறகு தெலுங்கு மக்களின் நலன்களைப் பாதுகாக்க சென்னையைத் தலைநகராகக் கொண்ட தனிமாநிலம் வேண்டும் என்ற கோரிக்கை தெலுங்கு மக்களால் எழுப்பப்பட்டது. இந்தக் கோரிக்கையைப் பிரதமர் சவகர்லால் நேரு போன்றவர்கள் நிராகரித்தனர்.
ஆந்திர மாநிலம் உருவாக்கப்படாததால், சிறீராமுலு சென்னையில் உள்ள அவரது வீட்டில் உண்ணாவிரதப் போராட்டத்தை 19 அக்டோபர் 1952 அன்று துவக்கினார். புதிய மாநிலம் அமைவதைப் பற்றிய அறிக்கை வெளிவராததால் சிறீராமுலு தனது உண்ணாவிரதத்தைத் தொடர்ந்தார். இதன் காரணமாக 15 டிசம்பர் 1952 அன்று இரவில் இறந்தார்.  
அவரது சவ ஊர்வலம் சென்னையில் நடந்தபோது, ஊர்வலத்தில் ஆயிரக்கணக்கான மக்கள் சேர்ந்து கொண்டு, அவரது தியாகத்தைப் பாராட்டிக் கோஷங்களை எழுப்பினர். ஊர்வலம் கலவரமாக மாறிப் பொது சொத்துகள் உடைக்கப்பட்டன. கலவரம் விஜயநகரம், விசாகப்பட்டினம், விஜயவாடா, பீமவரம், ராஜமுந்திரி, ஏலூரு, குண்டூர், தெனாலி, ஒங்கோல், நெல்லூர் போன்ற இடங்களுக்குப் பரவியது. ஏழு பேர் காவல் துறையினரின் துப்பாக்கிச்சூட்டில் கொல்லப்பட்டனர். மக்கள் போராட்டத்தால் சென்னை மற்றும் ஆந்திர மக்களின் இயல்பு வாழ்க்கை பாதிக்கப்பட்டது. இந்நிலை மூன்று நான்கு நாட்கள் தொடர்ந்தது. டிசம்பர் 19 அன்று பிரதமர் நேரு தனி ஆந்திர மாநிலம் உருவாக்கப்படும் என்று அறிவித்தார்.
# பொட்டி சிறீராமுலு

## பின்விளைவு

அக்டோபர் 1, 1953-இல் தெலுங்கு பேசும் மக்களுக்காக ஆந்திர மாநிலம் நிறுவப்பட்டது. கர்னூல் தலைநகரானது.
# பொட்டி சிறீராமுலு

## நினைவு இல்லம்

பொட்டி சிறீராமுலு சென்னையில் மயிலாப்பூரில் உள்ள ராதாகிருஷ்ணன் சாலையில் 126ஆம் எண் கொண்ட வீட்டில் இறந்தார். இவர் நினைவாக இந்த வீட்டை ஆந்திர மாநில அரசு நினைவுச்சின்னமாகப் பாதுகாக்கிறது.
# வார்ப்புரு:Aircraft specs/doc

: Please test any changes in the template's /sandbox or /testcases subpages, or in a user subpage, and consider discussing changes on the appropriate pages before implementing them. **Editors beware:** formatting of code to make it "look nice" is very likely to inadvertently introduce leading and trailing blank lines into the template output.
# வார்ப்புரு:Aircraft specs/doc

### Aircraft specs

This template displays aircraft specifications, automatically formatted and converted for either metric or imperial units.  
: Due to the use of the template, entries must ***not*** include commas. For example **<code>|empty weight=11280</code>** not **<code>|empty weight=11,280</code>**!  
: A "note" parameter is available for every parameters for qualifying the entry. Its name is always the same as the parameter you are amending, without units, and "note" attached to the end. For example **<code>|range miles=420</code>** and **<code>|range note=with max wing fuel, VTOL, & 10% reserves</code>**. Some parameters (i.e. **<code>|crew=</code>**) will display any text entered and do not require the use of notes.
# வார்ப்புரு:Aircraft specs/doc

## Syntax

### Armament

: You can use **<code>|armament=</code>** followed by a bulletted list of the armaments, or omit that line entirely and use the following specific parameters. If you include the line <code>|armament=</code> at all&mdash;even with an empty value&mdash;then of the following parameters will have any effect.  
<code>|guns=</code>  
<code>|bombs=</code>  
<code>|rockets=</code>  
<code>|missiles=</code>  
<code>|hardpoints=</code> to specify the number of hardpoints  
<code>|hardpoint capacity=</code> to specify the capacity of hardpoints eg as total payload  
and  
:<code>|hardpoint rockets=</code>  
:<code>|hardpoint missiles=</code>  
:<code>|hardpoint bombs=</code>  
:<code>|hardpoint other=</code>  
:to specify the types of hardpoint weapons  
<code>|other armament=</code> for other armament  
<noinclude></noinclude>  
<includeonly>  
</includeonly>
# சுகோய் எஸ்யு-57

**சுகோய் எஸ்யு-57** என்பது ஒரு மீயொலிவேக பன்முகச் சண்டை வானூர்தியாகும். இது உருசிய நாட்டின் சுகோய் நிறுவனத்தால் வடிவமைக்கப்பட்டு தயாரிக்கப்படுகின்ற இரட்டைப் பொறி கொண்ட ஐந்தாம் தலைமுறை சண்டை வானூர்தியாகும். பன்முகச் சண்டை வானூர்தியான இது வான் மேலாதிக்கம், தரைத்தாக்குதல் ஆகிய நடவடிக்கைகளுக்கும் பயன்படுத்த முடியும்.  
இது உருசிய இராணுவ சேவைக்காக கரவு தொழில்நுட்பம் கொண்டு வடிவமைக்கப்பட்ட முதல் வானூர்தியாகும். இந்த வானூர்தியானது உருசிய வான்படையில் மிக்-29 மற்றும் சுகோய் எஸ்யு-27 ஆகிய வானூர்திகள் ஓய்வு பெறும் போது அதிகளவில் சேர்க்கப்படும் எதிர்பார்க்கப்படுகிறது. இது பல நாடுகளுக்கும் ஏற்றுமதி செய்ய திட்டமிடப்பட்டுள்ளது. இதன் முதல் முன்மாதிரி 2010 இல் அறிமுகப்படுத்தப்பட்டது.
# மெல்பேர்ண் நாற்சதுர விளையாட்டரங்கம்

**மெல்பேர்ண் நாற்சதுர விளையாட்டரங்கம்** (*Melbourne Rectangular Stadium*) என்பது ஆத்திரேலியாவின் விக்டோரியா மாநிலத் தலைநகர் மெல்பேர்ண்னில் அமைந்துள்ள ஒரு விளையாட்டரங்கம் ஆகும். இவ்விளையாட்டரங்கம் தற்போது **ஏஏஎம்ஐ பூங்கா** (*AAMI Park*) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது.  
மெல்பேர்ன் நாற்சதுர விளையாட்டரங்கம் என அழைக்கப்பட்ட இது ஏஏஎம்ஐ காப்பீட்டு நிறுவனத்துடன் செய்து கொள்ளப்பட்ட 8-ஆண்டு ஒப்பந்தத்தின் படி ஏஏஎம்ஐ பூங்கா என்ற பெயரில் 2010 மார்ச் 16 முதல் அழைக்கப்படுகிறது. மெல்பேர்ணில் தேவைக்கென-நிர்மாணிக்கப்பட்ட முதலாவது பெரிய நாற்சதுர-வடிவ விளையாட்டரங்கம் இதுவாகும். இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஏழு ஆட்டங்களும், காலிறுதி ஆட்டமும் விளையாடப்பட்டது. மெல்பேர்ணின் நீள்வட்ட விளையாட்டரங்குகளான எம்சிஜி, டொக்லாந்து விளையாட்டரங்கு, பிரின்சசு பார்க் ஆகியன அவுஸ்திரேலியக் காற்பந்தாட்டம் அல்லது துடுப்பாட்டம் விளையாடுவதற்கு ஏற்றவை ஆகும். மெல்பேர்ணின் பெரிய நாற்சதுர விளையாட்டரங்கம் ஒலிம்பிக் பூங்கா விளையாட்டரங்கம் ஆகும். இது தடகள விளையாட்டிற்கு உகந்தது.
# எயோலசு

என்பவர் தீட்டிய ஓவியம், 1769, கிம்பெல் அருங்காட்சியகம்.]]
**எயோலசு** (*Aeolus*, (; **எயோலஸ்**, , *Aiolos*) மூன்று புராணக் கதாபாத்திரங்களைக் குறிக்கும் பெயர். கிரேக்க புராணத்தின்படி காற்றை ஆட்சி செய்யும் அரசனைக் குறிக்கிறது. இந்த மூன்று கதாபாத்திரங்களையும் எப்பொழுதும் தனித்தனியாக பிரித்துக் கூறுவது கடினமாகும். பழமையான புராண ஆசிரியர்கள்கூட எது எந்த எயோலசைப் பற்றியது என்று குழம்பியுள்ளதாகத் தெரிகிறது. டியோடரஸ் சிர்குலஸ் (அவரே குழம்பியிருப்பது தெளிவான போதிலும்) இந்த மூன்று எயோலஸ்களை வரையறைக்க முயற்சித்தார். அவருடைய கருத்து பின்வருமாறு: சுருக்கமாக, முதலாம் எயோலஸ் எயோலியன் இனத்தை உருவாக்கிய எலென், எபோனிமசு ஆகியோரின் மகனாவார்; இரண்டாமவர், டெரீனியன் கடலில் உள்ள தீவுப்பகுதியை வழிநடத்திய போசீடானின் மகனாவார்; மூன்றாம் எயோலஸ் ஹிப்போடெஸின் மகனாவார். இவர் *ஒடிசி*யில் பத்தாவது புத்தகத்தில் காற்றின் தேவனாக போற்றப்பட்டுள்ளார். மென்மையான மேற்கு காற்றில் கடலில் எளிதாகப் பயணித்து இத்தாகாவிலுள்ள தனது வீட்டிற்குச் செல்ல, ஒடிஸியசுக்கு சிறைபிடிக்கப்பட்ட காற்றை ஒரு பையில் இறுக்கமாக அடைத்துக் கொடுத்து உதவியவர் இந்த மூன்றாம் எயோலஸ் என்று ஒடிசியில் குறிப்பிடப்பட்டுள்ளது. ஆனால், அவனது சக பயணிகள் அந்தப் பையிலிருப்பது விலையுயர்ந்த பொருட்கள் என்று நினைத்து அதைத் திறக்க, விடுபட்ட காற்று மாபெரும் புயலாக மாறியதால், எளிதாக முடியவேண்டிய பயணம் நீண்ட பயணமானது. இவர்களுக்குள்ளான துல்லியமான உறவுமுறை தெளிவற்றதாக இருந்தாலும், (குறிப்பாக இரண்டாம் மற்றும் மூன்றாம் எயோலஸ்கள்), இந்த மூன்று எயோலஸ்களும் வம்சாவளியின்படி ஒருவருக்கொருவர் தொடர்புடையவராகவே அறியப்படுகின்றனர்.
# திப்ருகர் ராஜ்தானி விரைவுவண்டி

**திப்ருகர் ராஜ்தானி விரைவுவண்டி**, இந்திய ரயில்வேயினால் செயல்படுத்தப்படும் ராஜ்தானி விரைவுவண்டி ரயில்களின் குழுமத்தில் ஒரு முன்னோடியாகும். இது இந்தியாவின் தலைநகரான புது டெல்லியினை, குவஹாத்தி, திப்ருகர் ஆகிய நகரங்களுடன் இணைக்கிறது.
# திப்ருகர் ராஜ்தானி விரைவுவண்டி

## கோச் விவரங்கள்

பின்வரும் அமைப்பின்படி ராஜ்தானி எக்ஸ்பிரஸின் கோச்சுகள் அமைக்கப்பட்டுள்ளன.
| Loco | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| EOG | H1 | PC1 | A1 | A2 | A3 | A4 | PC2 | B1 | B2 | B3 | B4 | B5 | B6 | B7 | B8 | B9 | B10 | B11 | EOG |  |  
**இந்த ரயிலுக்குப் பயன்படுத்தப்படும் எஞ்சின்:**
- புது டெல்லி – பரவுனி : காசியாபாத் / முகல்சராய் / ஹவுரா இடத்திலிருந்து WAP-4 மின்சார எஞ்சின் நிறுத்தம்
- பரவுனி – திப்ருகர் : சிலிகுரி என்ற இடத்திலிருந்து WDP-4 /WDP-4B டீசல் எஞ்சின் நிறுத்தம்
இதேபோன்றே திரும்பி வரும்போதும் செயல்படுத்தப்படுகிறது. மூன்று ராஜ்தானி வண்டிகளில் இந்த திப்ருகர் ராஜ்தானி வண்டியையே பயணிகள் பெரும்பாலும் பயன்படுத்துகின்றனர். இதன் காரணமாக இந்த ரயிலுக்கான போட்டியும் மக்களிடம் சற்று அதிகமாகவே நிலவுகிறது. புது டெல்லியில் இருந்து திப்ருகர் செல்வதற்கான சிறந்த ரயில்சேவை இதுவாகும். இந்த ரயில் புதிய ரேக்குகளில் LHB உதவியுடன் இயங்குகிறது.
# திப்ருகர் ராஜ்தானி விரைவுவண்டி

## 12435 / 12436 திப்ருகர் ராஜ்தானி எக்ஸ்பிரஸ்

12435 / 12436 என்ற எண் கொண்ட வண்டி, ஞாயிறு, வியாழன் என வாரத்திற்கு இரண்டு நாட்கள் புது டெல்லியில் இருந்து திப்ருகர் நகரத்திற்கும் (12436), திங்கள், வெள்ளிக் கிழமைகளில் திப்ருகர் நகரத்திலிருந்து புது டெல்லிக்கும் (12435) செயல்படுகிறது. புது டெல்லியில் இருந்து திப்ருகர் நகரத்திற்கு இடைப்பட்ட தொலைவான 2503 கிலோ மீட்டரை, 44 மணிநேரமும் 45 நிமிடங்களும் பயணித்து இலக்கை சென்றடைகிறது. அதேபோல் திரும்பி வரும்போது திப்ருகர் நகரத்தில் இருந்து புது டெல்லிக்கு 42 மணிநேரமும் 25 நிமிடங்களும் பயணித்து 2502 கிலோ மீட்டரைக் கடக்கிறது. இந்த ரயில், இந்திய ரயில்வே அமைப்பின் வடக்கு ரயில்வேயினைச் சேர்ந்தது.  
வண்டி எண் 12423 / 12424 ரயிலைக் காட்டிலும் இந்த ரயிலின் பயண நேரம் ஆறு மணி நேரங்கள் அதிகமாவதால் பயணிகள் இந்த ரயிலை குறைவாகவே விரும்புகின்றனர். மேலும், 12423 / 12424 என்ற வண்டியுடன் ஒப்பிட்டுப் பார்க்கும்போது அதிவேக ரயில்பாதை வழித்தடங்களில் இது செல்ல முடியாததால் இதன் வேகம் அந்த வண்டியை விடக் குறைவு. அத்துடன் இதன் பயணம் நேரம், புர்வோட்டர் சம்பார்க் க்ராண்டி எக்ஸ்பிரஸை விடவும் அதிகம். இருப்பினும், ராஜ்தானி எக்ஸ்பிரஸின் ரயில் குழுமத்தில் இருப்பதால் மதிப்புமிக்கதாகக் கருதப்படுகிறது.  
**இதில் பயன்படுத்தப்படும் எஞ்சின் :**
- புது டெல்லி – பரௌனி: துக்லகபாத்திலிருந்து WDM-3A டீசல் எஞ்சின் நிறுத்தம்
- பரௌனி – திப்ருகர்: சிலிகுரியிலிருந்து WDP-4 அல்லது WDP-4B டீசல் எஞ்சின் நிறுத்தம்  
இதேபோன்றே திரும்பி வரும்போதும் இதே எஞ்சின் வகைகளைத்தான் பயன்படுத்துகிறது. இது ஒருதிசை ரயில் மட்டுமே. வாரத்திற்கு இருமுறை புது டெல்லியில் இருந்து திப்ருகர் நகரத்திற்கு இயக்கப்படுகிறது, அதேபோல் திப்ருகரிலிருந்து புது டெல்லிக்கும் இயக்கப்படுகிறது.
# திப்ருகர் ராஜ்தானி விரைவுவண்டி

## 12235 / 12236 திப்ருகர் ராஜ்தானி எக்ஸ்பிரஸ்

வண்டி எண் 12235 ரயிலானது, திப்ருகருக்கும் புது டெல்லிக்கும் இடைப்பட்ட தூரத்தினை (2501 கிலோ மீட்டர்) 42 மணி நேரத்தில் கடக்கிறது. வண்டி எண் 12236 ரயிலானது, புது டெல்லிக்கும் திப்ருகருக்கு இடைப்பட்ட தூரத்தினை (2502 கிலோ மீட்டர்) 44 மணி நேரத்தில் கடக்கிறது. இந்த ரயில், இந்திய ரயில்வே அமைப்பின் வடக்கு ரயில்வேயினைச் சேர்ந்தது. செவ்வாய் கிழமைதோறும், காலை 9.30 மணியளவில் புது டெல்லி ரயில்நிலையத்தில் பதினாறாவது நடைமேடையில் புறப்பட்டு, திப்ருகர் ரயில்நிலையத்தின் முதலாவது நடைமேடைக்கு அருகில், வியாழக் கிழமை காலை 5.30 மணிக்கு சென்றடையும். திரும்ப வரும்போது திப்ருகரிலிருந்து முதலாம் நடைமேடையில், வியாழக் கிழமை இரவு 7.25 க்கு புறப்பட்டு புது டெல்லியில் முதலாம் நடைமேடைக்கு அருகில் மதியம் 1:45 மணிக்கு சென்றடைகிறது. இதில் பயன்படுத்தப்படும் எஞ்சின் வகை: SGUJ WDP-4/4B அல்லது LKO WDM-3A.
# திப்ருகர் ராஜ்தானி விரைவுவண்டி

## வழியும் நிறுத்தங்களுக்கான நேரமும்

இந்த தொடர்வண்டி புறப்படும் நேரமும் வழியும் பின்வருமாறு:  
**''''''**  
| 1 | புது டெல்லி (NDLS) | தொடக்கம் | 13:55 | 0 | 0 | 1 | 1 |  |
| --- | --- | --- | --- | --- | --- | --- | --- | --- |
| 2 | கான்பூர் சென்ட்ரல் (CNB) | 18:34 | 18:39 | 5 | 440 | 1 | 1 |  |
| 3 | அலஹாபாத் சந்திப்பு(ALD) | 20:39 | 20:42 | 3 | 634 | 1 | 1 |  |
| 4 | முகல்சராய் சந்திப்பு (MGS) | 22:45 | 22:55 | 10 | 786 | 1 | 1 |  |
| 5 | பாட்னா சந்திப்பு (PNBE) | 02:00 | 02:10 | 10 | 998 | 2 | 1 |  |
| 6 | பரவுனி சந்திப்பு (BJU) | 04:25 | 04:45 | 20 | 1108 | 2 | 1 |  |
| 7 | நவுகச்சியா (NNA) | 06:30 | 06:32 | 2 | 1231 | 2 | 1 |  |
| 8 | கட்டிஹார் சந்திப்பு (KIR) | 07:40 | 07:50 | 10 | 1288 | 2 | 1 |  |
| 9 | கிஷன்கஞ்சு (KNE) | 09:10 | 09:12 | 2 | 1384 | 2 | 1 |  |
| 10 | புது ஜல்பைகுரி (NJP) | 10:45 | 11:05 | 20 | 1471 | 2 | 1 |  |
| 11 | புது கூச் பேஹர் (NCB) | 13:10 | 13:12 | 2 | 1597 | 2 | 1 |  |
| 12 | கோக்ராஜார் (KOJ) | 14:23 | 14:25 | 2 | 1695 | 2 | 1 |  |
| 13 | புது போங்கைகான் (NBQ) | 15:00 | 15:02 | 2 | 1722 | 2 | 1 |  |
| 14 | குவஹாத்தி (GHY) | 17:20 | 17:45 | 25 | 1879 | 2 | 1 |  |
| 15 | லம்டிங்க் சந்திப்பு (LMG) | 21:00 | 21:02 | 2 | 2060 | 2 | 1 |  |
| 16 | திபு (DPU) | 21:33 | 21:35 | 2 | 2092 | 2 | 1 |  |
| 17 | திமாப்பூர் (DMV) | 22:15 | 22:20 | 5 | 2129 | 2 | 1 |  |
| 18 | மரியானி சந்திப்பு (MXN) | 00:40 | 00:50 | 10 | 2237 | 3 | 1 |  |
| 19 | புது தின்சுகியா சந்திப்பு (NTSK) | 03:30 | 03:40 | 10 | 2393 | 3 | 1 |  |
| 20 | திப்ருகர் நகரம் (DBRT) | 04:50 | முடிவு | 0 | 2438 | 3 | 1 | } |
# காடேக்

**காடேக்** (ஆங்கிலம், மலாய் மொழி: ***Gadek***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் பழமையான கிராமப்புற நகரம் ஆகும். இந்த நகரம் மலாக்கா மாநகரத்தில் இருந்து 20 கி.மீ., தொலைவிலும் அலோர் காஜா நகரில் இருந்து 5 கி.மீ. தொலைவிலும் இருக்கிறது. இந்த நகரத்திற்கு அருகில் உள்ள வெந்நீர் ஊற்று, மலேசிய வாழ் மக்களிடையே பிரசித்தி பெற்றது.
# காடேக்

## காடேக் வெந்நீர் ஊற்று

மலாக்கா மாநிலத்தில் உள்ள மற்ற கிராமப்புற நகரங்களைப் போல, காடேக் நகரமும் ஒரு சாதாரண நகரமாக இருந்தாலும், அங்கு இருக்கும் வெந்நீர் ஊற்று தான் அந்த நகருக்கு சிறப்பு செய்கிறது. தொலைவிலுள்ள சிங்கப்பூரில் இருந்தும் சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.  
இந்த ஊற்றுக்கு நோய்களைக் குணப்படுத்தும் மருத்துவத் தன்மைகள் இருப்பதாக மக்கள் நம்புகின்றனர். இதை இங்குள்ள மக்கள் *ஆயர் பனாஸ் காடேக்* *(Air Panas Gadek)* என்று அழைக்கிறார்கள்.  
மலாக்கா மாநிலத்தில் மூன்று வெந்நீர் ஊற்றுகள் உள்ளன. காடேக் வெந்நீர் ஊற்றைத் தவிர, ஜாசின், பெம்பான் நகரில் ஒரு வெந்நீர் ஊற்று உள்ளது. மற்றொன்று செரானா பூத்தே வெந்நீர் ஊற்று *(Cerana Putih Hot Spring).* இந்த ஊற்று அலோர் காஜா, தாபோ நானிங் எனும் இடத்தில் உள்ளது.
# காடேக்

## அருகிலுள்ள நகரங்கள்

- பாடாங் செபாங்
- கெமுனிங்
- கிளேமாக்
- அலோர் காஜா
# காடேக்

## அருகிலுள்ள கிராமங்கள்

- கம்போங் புங்கூர்
- கம்போங் தஞ்சோங்
- கம்போங் புக்கிட் நங்கா
- கம்போங் பிஞ்சாய் 1
- கம்போங் பாரு 1 காடேக்
- கம்போங் பாரு 2 காடேக்
- கம்போங் எம்பாங் பத்து
# அன்றில் (இதழ்)

**அன்றில்** 1996இல் ஜெர்மனியில் இருந்து வெளிவந்த சஞ்சிகை. இதன் ஆசிரியர் குமாரு மதிவாணன். இது செருமானிய தமிழாலய ஆசிரியர் குமாரு. மதிவாணனால், மாணவர்களின் தமிழ்மொழி ஆற்றலையும், கலை ஆற்றலையும் ஊக்குவிக்கு முகமாக தொடங்கப்பெற்றது.
# அன்றில் (இதழ்)

## முதல் இதழ்

புதுச்சேரியில் ஒரு அன்றில் இதழ்  
கடந்த 1990 தொடக்கம் இந்திய யூனியன் பிரதேசமான புதுச்சேரி மாநிலம் பாகூர் என்ற சிற்றூரில் இருந்து. அன்றில் என்ற பெயரில் ஒரு இதழ் வெளிவந்தது. இந்த இதழை நடத்தியவர் புலவர். சி வெற்றிவேந்தன் என்பவர் இவரின் இயற்பெயர் சி.ஜெயபால் என்பதாகும். தொடக்கத்தில். மாத இதழாக வெளிவந்தது. பின்னர் காலாண்டு இதழாக வந்தது. தமிழ் மொழி இன நலன் சார்ந்த கருத்துகளை சுமந்து இந்த இதழ் வந்தது. புலவர் வெற்றிவேந்தனின் சொந்த ஊர் கடலூர் வட்டம் கரைமேடு என்ற சிற்றூர் ஆகும். அவர் பாகூர் அன்னுசாமி பள்ளியில் தமிழாசிரியராக பணி செய்து வந்து ஓய்வு பெற்றவர். பாகூர் அன்றில் இதழ் நிதி நெருக்கடி காரணமாக கடந்த 2005ம் ஆண்டில் நின்றுவிட்டது.
# அன்றில் (இதழ்)

## முகப்பட்டை

தமிழாலய மாணவி தீபாவினால் வரையப் பெற்ற ஓவியத்துடன் ஒக்டோபர் மாத (1996) சஞ்சிகை வெளிவந்தது.
# அன்றில் (இதழ்)

## உள்ளடக்கம்

கவிதைகள், சிறுகதைகள், கட்டுரைகள், துணுக்குச் செய்திகள், ஓவியம் ஆகியன இடம் பெற்றுள்ளன.
# தேசிய நெடுஞ்சாலை 4எ (இந்தியா)

**தேசிய நெடுஞ்சாலை 4எ** (NH 4A) கர்நாடக மாநிலத்தில் உள்ள பெல்காம்(பெளகாவி) பகுதியையும், கோவா மாநிலத்தில் உள்ள பணஜி பகுதியையும் இணைக்கிறது. இதன் மொத்த நீளம் 153 கி.மீ. (95 மைல்) ஆகும். இதன் மொத்த நீளத்தில் 82 கி.மீ. (51 மைல்) கர்நாடக மாநிலத்திலும், 71 கி.மீ. (44 மைல்) கோவா மாநிலத்திலும் செல்கிறது.
# தேசிய நெடுஞ்சாலை 4எ (இந்தியா)

## வழித்தடம்

- கான்பூர்
- அன்மோத்
- போன்டா
# தேசிய நெடுஞ்சாலை 4பி (இந்தியா)

**தேசிய நெடுஞ்சாலை 4பி** (NH 4B) அல்லது பன்வேல் மாற்று வழி பன்வேலில் தொடங்கி பாலஸ்பியில் முடிகிறது. இதன் மொத்த நீளம் 20 கி.மீ. (12 மைல்) ஆகும்.
# தேசிய நெடுஞ்சாலை 4பி (இந்தியா)

## வழித்தடம்

- கலம்போலி
- பர்பாடா
- பன்வேல்
- பலஸ்பி
# உலோகிரி

**உலோகிரி** (*Lohri*, குர்முகி: ਲੋਹੜੀ, தேவநாகரி: लोहड़ी) தெற்காசியாவில் பஞ்சாப் பகுதி மக்கள் திருவிழா ஆகும். இதற்கான தோற்றங்கள் பலவாயினும் அவை பஞ்சாபுடன் தொடர்பு கொண்டவையாக உள்ளன. இது முதலில் குளிர்காலக் கதிர்திரும்பும் நாளில் கொண்டாடப்பட்டுள்ளது. இந்நாளில் அவ்வாண்டின் இரவு மிகச் சிறியதாகவும் பகல் மிகப் பெரியதாகவும் அமைகிறது.இது தென்னிந்தியாவில் போகி பண்டிகைக்கு ஒத்திருக்கிறது.
# உலோகிரி

## அறுவடைத் திருவிழாவாக, உலோகிரி

உலோகிரி குறுவைப்பயிர் (ராபி) அறுவடையுடன் தொடர்புடைய. அறுவரைத் திருநாளாகும். வழக்கமாக ஜனவரியில் கரும்பு அறுவடை செய்யப்படுகிறது.எனவே இது அறுவடைப் பண்டிகையாகவும் கருதப்படுகிறது. பொதுவாக கரும்பு ஜனவரியில் இருந்து அடுத்த ஆண்டு மார்ச்சு வரையில் பயிரிடப்படும். அறுவடை திசம்பரில் இருந்து மார்ச்சுக்குள் முடிவடையும். பயிர்ச்சுழற்சி 12 முதல் 18 மதங்களாக அமையும். மற்றொரு முதன்மையான உணவு முள்ளங்கியாகும். இது அக்தோபரில் இருந்து ஜனவரிக்குள் அறுவடை செய்யப்படும். இந்தத் திருவிழாவின்போது வயல்களில் சொக்கப்பனைபோல் தீமூட்டி சுற்றி நின்று ஆடுவார்கள். தீக்கடவுளை வணங்கி நாட்டுப்புறப் பாடல்களைப் பாடுவார்கள். இனிப்பு, கரும்பு, அரிசி உள்ளிட்ட தணியங்களை தீயில் போடுவதும் உண்டு.
# உலோகிரி

## உணவு

மரபாக, எள்ளுருண்டை, கடுகிலைக் கீரை) ஆகியவற்றை கோதுமை கல்லடை (கல் ரொட்டி), முள்ளங்கி, வேர்க்கடலை, வெல்லம் சேர்த்து உண்பர்.மரபாக "வெல்ல எள்ளரிசி"யும் உண்பர்.
# உலோகிரி

## பட்டம் விடல்

பஞ்சாபின் சில பகுதிகளில் இந்நாளில் பட்டம் விடப்படுகிறது. வீட்டின் மாடிக்குச் சென்று பலவண்ணங்களிலும் அளவுகளிலும் பட்டங்களைப் பறக்கவிடுகின்றனர்.
# மலேசிய மாநகரங்கள்

இது மலேசியாவில் உள்ள மாநகரங்களின் பட்டியல். மலேசியாவைப் பொருத்த வரையில், மக்கள் அதிகமாக வாழும் பகுதிகளுக்கு, சட்டப்படியான மாநகரத் தகுதி வழங்கப் படுகிறது. அந்த மாநகரத் தகுதி, பண்டார் ராயா என்றும் அழைக்கப் படுகிறது. எனினும், மிகையாக நகர்மயமான ஒரு சில பகுதிகளுக்கும்; மிகையாக மக்கள் தொகை கொண்ட ஒரு சில பகுதிகளுக்கும், மாநகரத் தகுதிகள் இன்னும் கிடைக்கப் பெறுவதில் தாமதம் ஏற்பட்டுள்ளது. இருப்பினும், பேச்சு வழக்கில் அவை மாநகரங்கள் என்றே அழைக்கப் படுகின்றன.  
பெரும்பாலும், உள்ளூராட்சிக்குள் அமைந்து இருக்கும் ஓர் இடத்திற்கு மாநகரத் தகுதி வழங்கப்பட்டு விடுகிறது. அந்த வகையில், மாநகரத் தகுதி கிடைக்கப் பெறாத ஒரு பகுதி இருந்தால், அது சட்டப்படியான ஒரு நகராட்சியாகப் பட்டியலிடப் படுகிறது. அல்லது சட்டப்படியான ஒரு நகரமாகப் பட்டியலிடப் படுகிறது.
# மலேசிய மாநகரங்கள்

## மலேசியாவில் உள்ள மாநகரங்கள்

மலேசியாவில் மாநகரத் தகுதி வழங்கப்பட்ட இடங்களின் பட்டியல். (தேதி வாரியாக)  
- ஜோர்ஜ் டவுன், பினாங்கு (1 ஜனவரி 1957)
- கோலாலம்பூர் (1 பிப்ரவரி 1972)
- ஈப்போ (27 மே 1988)
- கூச்சிங் (1 ஆகஸ்டு 1988)
- ஜொகூர் பாரு (1 ஜனவரி 1994)
- கோத்தா கினபாலு (2 பிப்ரவரி 2000)
- ஷா ஆலாம் (10 அக்டோபர் 2000)
- மலாக்கா நகரம் (15 ஏப்ரல் 2003)
- அலோர் ஸ்டார் (21 டிசம்பர் 2003)
- மிரி (20 மே 2005)
- பெட்டாலிங் ஜெயா (20 சூன் 2006)
- கோலா திரங்கானு (1 ஜனவரி 2008)
- செபராங் பிறை (16 செப்டம்பர் 2019)
# மலேசிய மாநகரங்கள்

## பினாங்கு

மலேசியாவிலேயே மாநகரம் எனும் தகுதியை முதன்முதலில் பெற்றது ஜோர்ஜ் டவுன், பினாங்கு. மலாயா சுதந்திரம் அடைவதற்கு முன்னதாகவே 1 ஜனவரி 1957-இல், எலிசபெத் மகாராணியார் வழங்கிய அரச பட்டயத்தின் மூலமாக ஜோர்ஜ் டவுன் நகரம், மாநகரத் தகுதியைப் பெற்றது. அதற்கு முன்னர் 1951-ஆம் ஆண்டிலேயே சிங்கப்பூர் மாநகரத் தகுதியைப் பெற்று விட்டது.  
எனினும், 1965-இல் ஜோர்ஜ் டவுன் நகரத்தின் ஊராட்சி அரசு தேர்தலை நடுவண் அரசு ரத்து செய்தது. 1966-இல், நகராண்மைக் கழகத்தின் நிர்வாகம், பினாங்கு முதலமைச்சரின் கீழ் கொண்டு வரப்பட்டது. 1974-இல் அனைத்து பினாங்கு தீவிற்கும் ஒரே ஒரு நகராண்மைக் கழகம் அமைக்கப் பட்டது. அதாவது, பினாங்கு ஊராட்சி மாவட்டக் கழகத்துடன் ஜோர்ஜ் டவுன் நகராண்மைக் கழகம் இணைக்கப்பட்டது. அதனால், ஜோர்ஜ் டவுன் மாநகர்த் தகுதியை இழந்தது.  
இதற்கிடையில், 2014 நவம்பர் மாதம், பினாங்கு ஊராட்சி மாவட்டக் கழகத்தை நகராண்மைக் கழகமாகத் தகுதி உயர்த்த மலேசிய அமைச்சரவை கொள்கை அளவில் ஏற்றுக் கொண்டது.
# மலேசிய மாநகரங்கள்

## படத் தொகுப்பு

<>  
</>
# இராட்டிரகூடர்

**இராட்டிரகூடர்** பொ.ஊ. 6 முதல் 10ஆம் நூற்றாண்டு வரை இந்தியாவை ஆண்ட அரச மரபினர் ஆவர். 7ஆம் நூற்றாண்டில் கிடைத்த நிலக் கொடை குறித்த செப்பேடுதான் அவர்களின் ஆட்சியில் நமக்கு கிடைத்த முதல் ஆவணமாகும். இது மத்தியப்பிரதேசத்தின் மால்வா பகுதியில் உள்ள மான்பூர் என்னும் இடத்தில் கிடைத்தது. அச்சல்பூர் (தற்கால மராட்டியத்தின் எலிச்சப்பூர்) கனோஞ் அரசர் பற்றியும் கல்வெட்டுகள் கிடைத்துள்ளன. இராஷ்டிரகூடர்கள் எங்கிருந்து வந்தார்கள் அவர்கள் மொழி என்ன என்று பல சர்ச்சைகள் உள்ளது.  
எலிச்சப்பூர் அரசு பாதமியை தலைநகராகக் கொண்டு ஆண்ட சாளுக்கியர்களின் பாதுகாப்பில் இருந்த ஒன்றாகும். அப்போது எலிச்சிப்பூரை ஆண்டது தந்திதுர்கா ஆவார். அவர் சாளுக்கியன் இரண்டாம் கீர்த்திவர்மனை முறியடித்து தற்கால கர்நாடகவிலுள்ள குல்பர்கா பகுதியில் பேரரசை நிறுவினார். அவரின் மரபில் வந்தவர்கள் மன்யக்கேடா இராஷ்டிரகூடர்கள் எனப்பட்டனர். தென் இந்தியாவில் சக்திமிக்க அரசாக பொ.ஊ. 753இல் உருவாகினர். அதே சமயத்தில் வங்காளத்தின் பாலப் பேரரசும் மால்வாவின் கூர்ஜர-பிரதிகாரப் பேரரசும் கிழக்கு வடமேற்கில் பெரும் சக்தி படைத்தவர்களாக உருவாயினர். அரேபியர்கள் 851 காலத்தில் இராஷ்டிரகூடர்கள் உலகின் நான்கு முதன்மையான பேரரசுகளில ஒன்று என்று *சில்சிலாடுட்டவரிக் (Silsilatuttavarikh*) என்ற நூலில் குறித்துள்ளனர்.  
பொ.ஊ. எட்டாம் நூற்றாண்டு முதல் பத்தாம் நூற்றாண்டு வரை கங்கை சமவெளியை கைப்பற்ற இராஷ்டிரகூடர்கள், வங்காளத்தின் பாலர்கள், பிரதிதாரரர்கள் இடையே போர் நடைபெற்றது. ஒவ்வொரு பேரரசும் கங்கை சமவெளியிலுள்ள கனோஞ்ஞை சில காலம் ஆண்டார்கள். இராஷ்டிரகூடர்கள் பெரும் ஆற்றலுடன் விளங்கிய காலத்தில் வடக்கில் யமுனை ஆற்றுக்கும் கங்கை ஆற்றுக்கும் இடைப்பட்ட பகுதியும் தெற்கில் கன்னியாகுமரியும் அவர்கள் ஆட்சிக்குட்பட்டு இருந்தது. அக்காலப்பகுதியில் கட்டகலை சிறப்பான இடத்தை பிடித்ததுடன் சிறந்த இலக்கியங்களும் படைக்கப்பட்டன. இம்மரபு அரசர்கள் தொடக்கத்தில் இந்து சமயத்தை பின்பற்றினார்கள். பின்னால் வந்த அரசர்கள் ஜைன மதத்தின் மீது பற்றுகொண்டிருந்தார்கள்.  
இவர்களின் ஆட்சியில் ஜைன மத கணித நிபுணர்களும் வல்லுனர்களும் கன்னட மொழிக்கும் சமசுகிருத மொழிக்கும் பெரும் பங்கு ஆற்றினார்கள். இப்பேரரசின் புகழ்பெற்ற மன்னன் முதலாம் அமோகவர்சா இயற்றிய கவிராஜமார்கம் கன்னட இலக்கியத்தின் சிறப்பான படைப்பாகும். இவர்கள் ஆட்சியில் திராவிட கட்டகலை பாணியில் சிறந்த கட்டடங்கள் கட்டப்பட்டன. எல்லோராவிலுள்ள கைலாசநாதர் கோவில், மகாராட்டிரத்திலுள்ள எலிபண்டா குகைகள், கருநாடகத்தின் பட்டடக்கலில் உள்ள காசிவிசுவநாதன் கோவில், ஜைன நாராயணன் கோவில் ஆகியவை இவர்களின் கட்டகலைக்கு காட்டாக உள்ளன. இவை அனைத்தும் உலகப் பாரம்பரியக் களத்தின் பாதுகாப்பில் உள்ள இடங்களாகும்.
# இராட்டிரகூடர்

## வரலாறு
மன்யக்கேடா இராஷ்டிரகூடர்கள் இந்தியாவில் பெரும் தாக்கத்தை ஏற்படுத்தியவர்கள் வட இந்தியாவிலும் இவர்கள் தாக்கம் இருந்தது. சுலைமான் (பொ.ஊ. 851), அல் மசுடி (பொ.ஊ. 944), இபன் குர்தாபா (பொ.ஊ. 912) ஆகியோர் அக்காலத்திய இந்தியாவில் இப்பேரரசே மிகப்பெரியது என்று குறிப்பிட்டுள்ளனர். அக்காலத்தில் உலகில் இருந்த நான்கு பேரரசுகளில் இதுவும் ஒன்று என்று சுலைமான் கூறுகிறார். அரபுப்பயணிகள் அல் மசுடி, இபன் குர்தாபா ஆகியோர் பெரும்பாலான அரசர்கள் இராஷ்டிரகூடர்களின் கீழ் சிற்றரசர்களாக இருக்க விரும்பியதாகவும் இராஷ்டிரகூட மன்னனின் தூதுவர்களை மன்னனுக்கு இணையாக நடத்தியதாகவும், இராஷ்டிரகூட பேரரசன் பெரும்படையை வைத்திருந்ததாகவும் அவனுடைய ஆதிக்கம் கொங்கணிலிருந்து சிந்து வரை இருந்ததாகவும் குறிப்புப்பட்டுள்ளனர். சில வரலாற்றறிஞர்கள் இராஷ்டிரகூடர்கள் கனோஞ்சை கைப்பற்றி அங்குள்ள அரசர் இவர்களுக்கு கப்பம் கட்டும் படியும் செய்துள்ளதோடு வட இந்தியாவில் தாங்கள் செல்வாக்கு மிக்கவர்கள் என்று காட்டியுள்ளதால் இக்காலத்தை கனோஞ் பேரரசுக்காலம் என்கின்றர். இது கன்னட பேரரசுக்காலம் எனவும் அழைக்கப்படுகிறது தற்போதைய கருநாடகத்தின் பெல்காம் மாவட்டத்திலுள்ள சௌந்தையின் ரத்தாக்கள் (845-1230) கனோஞ்சின் காகதவாலா (1068–1223), அத்குண்டி என்னுமிடத்திலுருந்து ஆளும் இராச்சசுத்தானின் இராஷ்டிரகூடர்கள் (இராசபுதனா என்று அறியப்படுபவர்கள்) (893–996), தால் (ஜபல்பூர் அருகில்) மான்தோர் (ஜோத்பூர் அருகில்), தானோபின் ரத்தோர்
# இராட்டிரகூடர்

## ஆட்சி முறை

இராஷ்டிரகூடர் பட்டத்து இளவரசர் தகுதியின் அடிப்படையிலேயே தேர்ந்தெடுக்கப்பட்டார் என கிடைத்துள்ள கல்வெட்டுகள் மூலமும் இதர இலக்கியங்கள் மூலமும் தெரிகிறது. மற்ற இந்து அரசு மரபுகளை போல் அல்லாமல் அரசனுக்கு ஒன்றுக்குமேற்பட்ட மகன்கள் இருந்தால் வயது அடிப்படையில் அல்லாமல் தகுதியின் அடிப்படையிலேயே பட்டம் கிடைக்கும். துருவ தர்வர்சனின் மூன்றாவது மகன் மூன்றாம் கோவிந்தன் பட்டத்துக்கு வந்தது இதற்கு எடுத்துக்காட்டாக உள்ளது. அரசனுக்கு அடுத்த அதிகாரமும் மதிப்பும் மிக்க பதவி மகாசந்திவிகரகி எனப்பட்ட முதலமைச்சர் பதவியாகும். இவருக்கு கொடி, சங்கு, வெண்குடை, சாமரம், பெரும் மத்தளமுடன் பஞ்சமகாசப்தாசு எனப்படும் ஐந்து இசைக் கருவிகள் என தனியே ஐந்து வகை சின்னங்கள் இருந்தன. முதலமைச்சருக்கு கீழே தானநாயகா எனப்படும் தளபதி, மகாசப்தளகிரிட்டா எனப்படும் வெளியுறவு அமைச்சரும், மகாமத்திய எனப்படும் தலைமை அமைச்சரும் இருந்தனர். பொதுவாக இவர்கள் அனைவரும் பேரரசருக்கு உட்பட்ட சிற்றரசர்களாக இருப்பர். இவர்களுக்கு பேரரசின் அரசாங்கத்தில் ஆவணங்கள் பொறிக்கும் அதிகாரமுள்ள அமைச்சருக்கு ஈடான தகுதி இருக்கும் மகாசமான்தா என்படுவர் சிற்றரசனாகவோ உயர் பதவியில் உள்ள அதிகாரியாகவோ இருப்பார். அமைச்சர்கள் அனைவரும் ராசநீதி எனப்படும் அரசியல் அறிவு நிரம்பப்பெற்றவர்களாகவும் சண்டைகளில் தேர்ச்சிமிக்கராகவும் இருப்பர். சில சமயம் பெண்கள் குறிப்பிட்ட பகுதியை நிருவகிப்பார்கள். முதலாம் அமோகவர்சாவின் மகள் ரேவாகாணிமட்டி எடதொரே விசயா பகுதியை நிருவகித்தார்.  
பேரரசு மண்டலம் அல்லது இராஷ்டிர (மாகாணங்கள்) எனப் பிரிக்கப்பட்டிருந்தது. இராஷ்டிர என்பது இராஷ்டிரபதியாலும் சில முறை பேரரசராலும் ஆட்சி செய்யப்பட்டது. முதலாம் அமோகவர்சாவின் பேரரசு 16 மண்டலங்களை கொண்டிருந்தது. ஒவ்வொரு மண்டலமும் விசயாக்களகாக (மாவட்டம்) பிரிக்கப்பட்டு விசயாபதிகளால் நிருவகிக்கப்பட்டது. நம்மிக்கைக்குரிய அமைச்சர்கள் சிலமுறை ஒன்றுக்கு மேற்பட்ட மண்டலங்களை ஆண்டனர். முதலாம் அமோகவர்சாவின் தளபதி பாகேசா பனவாசி-1200, புலிகரே-300, குன்டுரு-500, குன்டர்கே-70 பகுதிகளை ஆண்டார். எண்கள் அவ்வாட்சி பகுதியில் உள்ள கிராமங்களின் எண்ணிக்கையை குறிக்கும், எடுத்துக்காட்டு - பனவாசி ஆட்சி பகுதியில் 1200 கிராமங்கள் இருந்தன. விசயாக்கள் நாடுகளாக பிரிக்கப்பட்டிருந்தன. நாடுகளை நாடுகௌடா அல்லது நாடுகவுண்டா என்போர் நிருவகித்தனர். சிலமுறை இரண்டு அதிகாரிகள் இருப்பதுண்டு ஒருவர் தகுதி அடிப்படையிலும் ஒருவர் மேலுள்ள நிருவாகத்தாலும் நியமிக்கடுபவர்கள். ஆட்சியடுக்கில் கீழ் இருக்கும் பிரிவு கிராமமாகும். இதை கிராமபதி அல்லது பிரபு கவுண்டா நிருவகிப்பார்கள்.  
இராஷ்டிரகூடர்கள் பெரும் காலாட் படையையும், குதிரைப் படையையும், யானைப் படையையும் கொண்டிருந்தார்கள். எப்போதும் போருக்கு தயாரான நிலையில் பேரரசின் தலைநகரான மன்யக்கேடாவிலுள்ள இசுதிரபுட்ட கட்டா எனப்படும் பாசறையில் படைகள் தங்கியிருந்தன. பெரும் படைகளை சிற்றரசர்களும் நிருவகித்துவந்தனர். போரின் போது பேரரசுக்கு பாதுகாப்பாக அப்படைகள் இருந்தன.  
இராஷ்டிரகூடர்கள் சுவர்ணா, திரம்மா எனப்படும் தங்க வெள்ளி நாணயங்களை வெளியிட்டனர். இவை 65 தானியம் எடையுடையவை. களஞ்சு 48 தானியம் எடையுடையது, காசு 15 தானியம் எடையுடையது, மஞ்சடி 2.5 தானியம் எடையுடையது, அக்கம் 1.25 தானியம் எடையுடையது .
# சுகோய் எஸ்யு-35

**சுகோய் எஸ்யு-35** (*Sukhoi Su-35*; -35; நேட்டோ பெயரிடல்: **பிளாங்கர்-இ**) அல்லது **சுப்பர் பிளாங்கர்** என்பது சுகோய் எஸ்.யு-27யின் உயர்வாக இற்றைப்படுத்தப்பட்ட இரு வேறுபட்ட பெயர்கள் கொண்ட வானூர்திகள் ஆகும். இவை தனி இருக்கை, இரட்டைப் பொறி, சிறப்பு திசையமைவு மாறுதல் கொண்ட பல பாத்திர தாக்குதல் வானூர்தியாகும். இது சுகோய் நிறுவனத்தினால் வடிவமைக்கப்பட்டது.